รัฐบาลไทย-ข่าวทำเนียบรัฐบาล-มท.1 ตอบกระทู้คำถาม สว. เกี่ยวกับการจัดการอุทกภัยของประเทศไทย แจงปริมาณน้ำในเขื่อนยังสามารถรองรับได้ บูรณาการหน่วยงานเร่งระบายน้ำออกจากพื้นที่ประสบภัย พร้อมติดตามสถานการณ์
วันจันทร์ที่ 12 กันยายน 2565
มท.1 ตอบกระทู้คําถาม สว. เกี่ยวกับการจัดการอุทกภัยของประเทศไทย แจงปริมาณน้ําในเขื่อนยังสามารถรองรับได้ บูรณาการหน่วยงานเร่งระบายน้ําออกจากพื้นที่ประสบภัย พร้อมติดตามสถานการณ์
มท.1 ตอบกระทู้คําถาม สว. เกี่ยวกับการจัดการอุทกภัยของประเทศไทย แจงปริมาณน้ําในเขื่อนยังสามารถรองรับได้ บูรณาการหน่วยงานเร่งระบายน้ําออกจากพื้นที่ประสบภัย พร้อมติดตามสถานการณ์ แจ้งเตือนภัย ทันต่อสถานการณ์
วันนี้ (12 กันยายน 2565) เวลา 10.30 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เข้าตอบกระทู้คําถามด้วยวาจา ของ นายปานเทพ กล้าณรงค์ราญ สมาชิกวุฒิสภา ผู้ตั้งกระทู้ถาม ในการประชุมวุฒิสภา ครั้งที่ 30 (สมัยสามัญประจําปีครั้งที่หนึ่ง) ประเด็นเกี่ยวกับแนวทางและมาตรการในการจัดการอุทกภัยของประเทศไทย โดยมี นายพรเพชร วิชิตชลชัย ประธานวุฒิสภา เป็นประธาน ณ อาคารรัฐสภา กรุงเทพมหานคร
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า จากการพยากรณ์อากาศของกรมอุตุนิยมวิทยา สภาพฝนในปีนี้จะมากกว่าเกณฑ์เฉลี่ย ซึ่งปกติปริมาณฝนเฉลี่ยประมาณ 1,500 มิลลิเมตรต่อปี แต่ปีนี้สูงกว่าเกณฑ์ปกติประมาณ 26 เปอร์เซ็นต์ โดยปกติแล้วประเทศไทยจะได้รับอิทธิพลพายุโซนร้อน (Tropical Storm) ประมาณปีละ 2-3 ครั้ง ซึ่งในปีนี้ประเทศไทยยังไม่ได้รับผลกระทบ แต่ที่ผ่านมาได้รับอิทธิพลจากร่องมรสุมที่พาดผ่าน ทั้งภาคเหนือตอนล่าง ภาคตะวันออกตอนบน ภาคกลางตอนบน ร่วมกับอิทธิพลของมรสุมจากตะวันตกเฉียงใต้ ทําให้ประเทศไทยเกิดฝนตกหนักในหลายพื้นที่ รวมทั้งมีคลื่นลมฝั่งอันดามันและฝั่งอ่าวไทยด้วย สําหรับอ่างเก็บน้ําที่มีอยู่ในขณะนี้ทั้งหมดยังมีความสามารถในการกักเก็บน้ําได้
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวต่อไปว่า สําหรับแนวทางในการบริหารจัดการของรัฐบาล ได้มีการจัดทําแผนป้องกันและแก้ไขภาวะน้ําท่วม ปี 2565 รวมถึงได้มีการวางแผนการรับมือน้ําแล้งและน้ําท่วม โดยนําปฏิทินการบริหารจัดการทรัพยากรน้ํา ของสํานักทรัพยากรน้ําแห่งชาติ เป็นกรอบแนวทาง กําหนดมาตรการรับมือฤดูฝน 13 มาตรการ ทั้งก่อนช่วงฤดูฝน ช่วงระหว่างฤดูฝน และช่วงสิ้นสุดฤดูฝน และมีแผนปฏิบัติการย่อย อาทิ การเตรียมการรับมืออุทกภัย การบริหารจัดสรรน้ําเพื่อการเพาะปลูก การป้องกันและบรรเทาสาธารณภัย เตรียมไว้รองรับกรณีเกิดสถานการณ์ ซึ่งมาตรการทั้ง 13 มาตรการจะเป็นกรอบใหญ่ของการบริหารจัดการ ทั้งการคาดการณ์พื้นที่เป้าหมายเสี่ยง การบริหารจัดการน้ําพื้นที่ลุ่มต่ํา การซ่อมแซมปรับปรุงอาคาร การปรับปรุงสิ่งกีดขวางทางน้ํา การขุดลอกคูคลอง เป็นต้น ทั้งหมดนี้จะเป็นกรอบปฏิบัติการที่ให้หน่วยงานต่าง ๆ เข้าไปดําเนินการตามงบประมาณและตามยุทธศาสตร์ที่ได้วางไว้
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า สถานการณ์น้ําของประเทศแบ่งออกเป็น 2 ประเภทใหญ่ ๆ ได้แก่ 1) สถานการณ์น้ําที่เกิดจากฝนตกหนัก มีปริมาณความเข้มข้นสูง มีแนวโน้มที่จะเกิดภาวะน้ําไหลหลากรุนแรง และหากตกติดต่อกันเป็นเวลานานก็จะมีความเสี่ยงทําให้เกิดดินโคลนถล่ม ในพื้นที่ลุ่มหากระบายลงสู่คลองหรือทะเลไม่ทันก็จะมีน้ําท่วมขัง และ 2) สถานการณ์น้ําที่เกิดจากการระบายน้ําทั้งหมดหรือน้ําท่า (Side Flow) โดยหากพื้นที่ใดได้รับผลกระทบจากทั้ง 2 สถานการณ์ก็จะเกิดน้ําท่วมขังบริเวณริมฝั่งแม่น้ําได้ ซึ่งในเดือน กันยายน มีพื้นที่ได้รับผลกระทบจากสถานการณ์ดังกล่าว 31 จังหวัด โดยในขณะนี้เหลือพื้นที่เกิดสถานการณ์อยู่ 13 จังหวัด ภาคเหนือ ได้แก่ พะเยา น่าน เชียงใหม่ ลําพูน ลําปาง และเพชรบูรณ์ ภาคตะวันออกเฉียงเหนือ ได้แก่ กาฬสินธุ์ ขอนแก่น และหนองบัวลําภู ภาคกลาง ได้แก่ ปทุมธานี และสมุทรปราการ ภาคตะวันออก ได้แก่ ระยอง และจันทบุรี โดยในภาพรวมขณะนี้การบริหารจัดการน้ําในเขื่อนของประเทศไทยยังสามารถรองรับปริมาณน้ําได้ ซึ่งการปล่อยน้ําจากเขื่อนจะเป็นไปตามเกณฑ์ปฏิบัติการอ่างเก็บน้ํา (Rule Curve) ในแต่ละช่วงเวลาไม่ให้เกิดสภาพน้ําล้นอ่างและไม่ให้ส่งผลกระทบต่อพื้นที่ท้ายเขื่อน รวมถึงให้พื้นที่ใต้เขื่อนสามารถนําน้ําไปใช้อุปโภคบริโภคได้
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเสริมว่า สําหรับการบริหารจัดการน้ําของกรุงเทพมหานคร ได้ออกแบบผังเมืองด้วย "ระบบโพลเดอร์" หรือ "Polder System" คือ การป้องกันไม่ให้น้ําไหลเข้ามาในพื้นที่กรุงเทพมหานคร และรับผิดชอบการระบายน้ําจากฝนที่ตกในพื้นที่กรุงเทพมหานครเท่านั้น สําหรับการระบายน้ําที่ผ่านแม่น้ําเจ้าพระยา ซึ่งสามารถรับความจุลําน้ําได้ไม่เกิน 3,500 ลูกบาศก์เมตรต่อวินาที ขณะนี้ที่จุดควบคุมสถานีวัดน้ําบางไทร อ.บางไทร จ.พระนครศรีอยุธยา ปริมาณน้ํายังไม่เกินความจุลําน้ํา ดังนั้น ขณะนี้ยังสามารถบริหารจัดการน้ําได้ อย่างไรก็ตาม ก็จะเร่งระบายน้ําเพื่อให้เตรียมรับน้ําได้ ถ้าหากเกิดสถานการณ์น้ําในอนาคต และเขื่อนต่าง ๆ ก็ยังสามารถรองรับปริมาณน้ําได้อยู่ และสําหรับสถานการณ์ที่จังหวัดปทุมธานี ที่ผ่านมาได้รับผลกระทบจากทั้งสถานการณ์น้ําที่เกิดจากฝนตกหนักและสถานการณ์น้ําที่เกิดจากการระบายน้ํา ทําให้การระบายน้ําในพื้นที่จังหวัดปทุมธานีไม่สามารถระบายได้ทัน ซึ่งขณะนี้ได้ประสานกรมชลประทานเร่งแก้ไข และไม่ให้ระบายน้ําผ่านคลองรังสิต เพื่อให้ฝนที่ตกในพื้นที่รังสิตสามารถไหลลงคลองรังสิตได้
“กล่าวโดยสรุป คือ สถานการณ์โดยรวมในขณะนี้ประเทศไทยยังไม่ได้รับผลกระทบจากพายุโซนร้อนเข้ามาโดยตรง แต่คาดว่ามีโอกาสที่จะพบได้ประมาณ 1-2 ครั้ง ซึ่งหากเกิดสถานการณ์ในพื้นที่เหนือเขื่อน ยังมีพื้นที่ในการรองรับน้ําได้ แต่ถ้าตกในพื้นที่ระหว่างเขื่อน ก็จะเร่งรัดการระบายน้ําทําให้รองรับสถานการณ์ได้ แต่ถ้าตกในพื้นที่ใดพื้นที่หนึ่งหนักมากก็จะต้องแก้ปัญหาด้วยการป้องกันและบรรเทาสาธารณภัย ซึ่งจะมีการติดตามสถานการณ์ แจ้งเตือน การพยากรณ์อากาศ การคาดการณ์ปริมาณน้ําฝน การประมาณการพื้นที่กักเก็บน้ํา และแจ้งให้พี่น้องประชาชนได้รับทราบ ทั้งนี้ หากพื้นที่ใดที่มีความเสี่ยงที่จะเกิดสถานการณ์ก็จะมีการเตรียมมาตรการป้องกัน โดยผู้ว่าราชการจังหวัดก็มีการจะปฏิบัติการตามแผนและมีงบประมาณจากรัฐบาลที่จะใช้ในการป้องกัน แจ้งเตือน ไปจนถึงการเตรียมการพื้นที่อพยพพักพิงให้กับประชาชน โดยจะบูรณาการหน่วยงานภาครัฐ รวมถึงฝ่ายความมั่นคง เครือข่ายภาคประชาชน ภาคเอกชนซึ่งมีความเข้มแข็งมากพร้อมสําหรับการให้ความช่วยเหลือเพียงพอในการรองรับสถานการณ์ได้” พลเอก อนุพงษ์ เผ่าจินดา กล่าวทิ้งท้าย